《满江红·记当年时》
宋代·陈德武

记当年时，离筵上、把梅花折。还经尽、江南烟雨，淮阳风雪。寒食清明都过了，看看又到端阳节。倚阑干、屈指数流光，经年别。心一寸、愁肠结。千里梦、三更月。□晓来寒透，不堪愁绝。羞见慈乌啼反哺，厌闲乳燕调新舌。睹禽物、愈觉倍伤情，归心切。

作者简介：陈德武（生平不详）三山（今福建福州）人。有《白雪遗音》一卷。其《望海潮》词云：“之官路远，篙师又促旧航。”又同调云：“三分春色，十分官事。”盖尝出仕，道经钱塘、桂林、睢宁、浔阳等地。余皆不详。